Laerskoolleerder voor skool gegryp | Maroela Media
'n Laerskoolleerder is glo vroeg Woensdagoggend deur drie mans ontvoer terwyl sy voor haar skool gewag het om teen Covid-19 ontsmet te word.
Volgens Steve Mabona, woordvoerder van die Gautengse departement van onderwys, is die 11-jarige kind om 07:11 voor die Laerskool E.P. Baumann in Mayfair, Johannesburg, met 'n vuurwapen gedreig en gegryp.
Die mans het na bewering in 'n nuwe wit of silwer Toyota Yaris met die nommerplaat JS 62 CS GP met die kind op die vlug geslaan.
Hoewel daar teenstrydige berigte is oor die kind se ouderdom en wat presies gebeur het, ondersoek die polisie glo reeds die omstandighede rakende die voorval.
Die LUR vir onderwys in Gauteng, Panyaza Lesufi, het intussen sy kommer oor die beweerde ontvoering uitgespreek. Hy het ook die misdadigers wat ontvoerings op jong kinders uitvoer ten sterkste veroordeel.
"Ons doen 'n beroep op lede van die publiek wat die ontvoering gesien gebeur het of inligting in verband daarmee het, om in aanraking met die plaaslike polisiestasie te kom," sê hy.
"Die departement se sielkundig-maatskaplike eenheid is ook na die skool ontplooi om hulp te verskaf aan die leerders en personeel wat deur die voorval getraumatiseer is."
Toename in ontvoerings
Die jongste ontvoering volg kort nadat die verdwyning van die Moti-broers in Oktober landwyd opslae gemaak het. Die broers is op pad skool toe deur 'n aantal verdagtes aangekeer en ontvoer.
Hoewel die vier broers verlede week in raaiselagtige omstandighede met hul ouers herenig is, meen Mike Bolhuis, privaat speurder, dat ontvoerings soos dié meer algemeen geword het.
In 'n onlangse onderhoud met Salaamedia het Bolhuis gesê daar is ook 'n toename in die vraag na private lyfwagte en eksterne veiligheidsmaatskappye.
"Ons sien al hoe meer ernstige misdade soos ontvoerings, kapings en aanvalle op inkopiesentrums die afgelope ruk en wanneer booswigte sien dat dié soort misdade werk, sal daar net nog meer daarvan plaasvind."
Amnestie Internasionaal in Suid-Afrika het die jongste ontvoering veroordeel en die toenemende berigte oor kinders wat ontvoer word as ontstellend bestempel. Hulle het ook 'n beroep op lede van die polisie gedoen om in sulke gevalle meer inligting bekend te stel en nie, soos in die geval van die Moti-broers, 'n embargo op inligting te plaas nie.
Ek voel die probleem is tweevoud. Eerstens, vanaf die huis totdat die kind binne die skoolterrein is, is dit die ouer/voog se plig itv die kind se sekuriteit. (Ongelukkig is dit die realiteit waarin ons bly. Wie onthou nog hoe hulle as kaalvoel laaities en meisies skool toe gestap het? Mens kan nie meer nie.) Tweedens voel ek dat die skole nie kinders by die hekke moet saniteer nie, maar wel n area binne die skoolterrein moet afbaken vir die sekuriteit van die klein mensies. Want al wat die skool nou gaan se is "meh". Ek hoop hulle vind die… Lees meer »
Hiedie Covid ry stanery is klomp bog…. en almal weet dit… Dis baie sleg….
Dis die nuutste . As daar eers een keer losprys geld betaal word , gaan dit met rasse skrede toeneem Hou maar dop .
Kind is ontvoer . . .
Moes die foto van die kind nie op elke nuus kanaal al gewees het nie?
Hoe moet ons help soek!
Hierdie is so hartseer. Hoekom 'n laerskool kind? Mag die vervoerders vinnig vasgetrek word. Sterkte aan die ouers en res van die gesin.